थर्मल की 2 नंबर इकाई हुई लाइटअप, आज से शुरू होगा बिजली का उत्पादन
सूरतगढ़|थर्मल परियोजनाकी 250 मेगावाट की 2 नंबर इकाई को 2 माह बाद बुधवार शाम 8.27 बजे लाइटअप कर दिया गया। परियोजना की एक मात्र 250 मेगावाट की 1 नंबर इकाई से बिजली का उत्पादन हो रहा था। वही परियोजना की 2 नंबर इकाई को 30 दिसंबर को बिजली का उत्पादन बंद कर दिया गया था। थर्मल मुख्य अभियंता एमएल शर्मा ने बताया कि परियोजना की 250 मेगावाट की 2 नंबर इकाई को जयपुर डिस्पेच सेंटर के आदेश पर लाइटअप किया गया है। उन्होने बताया कि 2 नंबर इकाई को गुरुवार सुबह 8 बजे के करीब सिक्रोनांइज कर बिजली का उत्पादन शुरु किया जाएगा। उल्लेखनीय है कि थर्मल परियोजना की 6 में से मात्र 250 मेगावाट की 1 नंबर इकाई से ही बिजली का उत्पादन हो रहा है। शेष 5 इकाईयों से 1 माह से अधिक समय से बिजली का उत्पादन बंद हैं।
hin_Deva hin_Deva